Document ID: 32008D0891

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Νοεμβρίου 2008
για την τροποποίηση της απόφασης 2003/61/ΕΚ με την οποία εξουσιοδοτούνται ορισμένα κράτη μέλη να προβλέπουν προσωρινές παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά σπόρους γεωμήλων προς φύτευση προερχόμενους από ορισμένες επαρχίες του Καναδά
[κοινοποιηθείσα υπό τον αριθμό Ε(2008) 7317]
(Τα κείμενα στην ελληνική, την ισπανική, την ιταλική, τη μαλτεζική και την πορτογαλική γλώσσα είναι τα μόνα αυθεντικά)
(2008/891/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1,
Εκτιμώντας τα ακόλουθα:
(1)
Σύμφωνα με την οδηγία 2000/29/ΕΚ, δεν επιτρέπεται η εισαγωγή στην Κοινότητα σπόρων γεωμήλων για σπορά προερχόμενων από τον Καναδά. Ωστόσο, η συγκεκριμένη οδηγία επιτρέπει παρεκκλίσεις από την εν λόγω διάταξη υπό την προϋπόθεση ότι δεν υφίσταται κίνδυνος εξάπλωσης επιβλαβών οργανισμών.
(2)
Η απόφαση 2003/61/ΕΚ της Επιτροπής (2) προβλέπει παρέκκλιση για την εισαγωγή σπόρων γεωμήλων προς φύτευση προερχόμενων από τον Καναδά στην Ελλάδα, στην Ισπανία, στην Ιταλία, στην Κύπρο, στη Μάλτα και στην Πορτογαλία υπό ορισμένες προϋποθέσεις.
(3)
Η Πορτογαλία ζήτησε παράταση της εν λόγω παρέκκλισης.
(4)
Επειδή η κατάσταση που δικαιολογεί τη χορήγηση παρέκκλισης παραμένει αμετάβλητη, πρέπει να συνεχιστεί η χορήγηση των παρεκκλίσεων.
(5)
Συνεπώς, η απόφαση 2003/61/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2003/61/ΕΚ τροποποιείται ως εξής:
1.
Στο άρθρο 1 παράγραφος 2, το στοιχείο γ) αντικαθίσταται από το ακόλουθο κείμενο:
«γ)
για τις περιόδους εμπορίας γεωμήλων προς φύτευση από την 1η Φεβρουαρίου 2003 έως τις 31 Μαρτίου 2003, από την 1η Δεκεμβρίου 2003 έως τις 31 Μαρτίου 2004, από την 1η Δεκεμβρίου 2004 έως τις 31 Μαρτίου 2005, από την 1η Δεκεμβρίου 2005 έως τις 31 Μαρτίου 2006, από την 1η Δεκεμβρίου 2006 έως τις 31 Μαρτίου 2007, από την 1η Δεκεμβρίου 2007 έως τις 31 Μαρτίου 2008, από την 1η Δεκεμβρίου 2008 έως τις 31 Μαρτίου 2009, από την 1η Δεκεμβρίου 2009 έως τις 31 Μαρτίου 2010 και από την 1η Δεκεμβρίου 2010 έως τις 31 Μαρτίου 2011.».
2.
Στο άρθρο 15, η ημερομηνία «31 Μαρτίου 2008» αντικαθίσταται από την ημερομηνία «31 Μαρτίου 2011».
Άρθρο 2
Η παρούσα απόφαση απευθύνεται στην Ελληνική Δημοκρατία, στο Βασίλειο της Ισπανίας, στην Ιταλική Δημοκρατία, στην Κυπριακή Δημοκρατία, στη Δημοκρατία της Μάλτας και στην Πορτογαλική Δημοκρατία.
Βρυξέλλες, 26 Νοεμβρίου 2008.

Labels: 17
3
6
18
15